《挽陈翼所总戎邑人 其一》
明代·尹守衡

六师何日不张皇，一旅能来捍朔方。馘折四千雄虎贲，风传草木尽鹰扬。

孤忠岂乏封侯骨，九死宁销烈士肠。汉垒云连成底事，军中独有一陈汤。

作者简介：尹守衡，字用平。东莞人。明神宗万历十年（一五八二）举人，署清溪教谕，官至赵府审理。辞归。有《史窃》、《懒庵集》。年八十三卒。清温汝能《粤东诗海》卷三八有传。